Маджлисилди шаб пеб — са xla хIуьямат э. Амма ппараттари, фичира сасра курар уйи пуна, багьанабур джиркIенде маджлисилди даес.
Сагелай Iиса маджлисилди адегуна, са гIалашува пуная: «Бахттлу э Аллагьдин Паччагьвелдиъ гупи Iеле инсан». Инсайи гис джуваб йина ахъакьуная мисала, Аллагьдин Паччагьвелдиъ шаб пебра са зурба маджлисилди шаб пебра сад хIисаб э пуна.
Са инсанди шаб пуна ахьуная учихъди ацIуна гIуларис. Вахтт хъучадегуна, эесси гьикуная учин лукI унахъунаттарилди пас: «Шаб, че джалла хIезурдея».
Джаллабури, чIал сад акьунаттари суман, гъил гъушен агъай хьуная.
Садпетти пуная гис: «Зун ху гъушуная, зун хъуттурфанас ущуна ккандея тихъ. Гъил гъушен сара заалас».
Iудпетти пуная: «Зун йицIу вец гъущуная, гебурихъ хъутурфуна кканде иджеттар ичугвас. Гъил гьушен сара заалас».
Хьибудпетти пуная: «Зун хьир акьуная, зафас адес вей адава». ЛукIу кIилди пуная эессис.
Тегуна хулан эесси хъел адина пуная лукIус: «ТегIди ях шагьурдин кучабуригIди, тураригIди, завал акьуна гIеджизар, хъурмутIар, сукъурар, Iаттеттар,хъай шаб мич».
ЛукIу пуная эессис: «ХIаф, вун зас буюрмиш акьу кар, зун акьуне амма хъара Iаре мукьар аме».
Эесси пуная учин лукIус: «Ушуна шагьурдин къирагъарихъ хъая куьчабуриди, джалла вас гьучархьеттар, мич верегъилди акье, зе хал гIулари ацIас. Зун чвас агъая, те зун шаб пуна уйиттарикес, садра ахьасстава зе суфрайихъ!»
А.Манафов.